Public procurement notice: Voluntary Ex Ante Transparency Notice
Published: 2019-10-23
Buyer: Yleisradio Oy
Country: FI
Contract type: Services
Procedure: Contract award without prior publication
CPV classification: 72000000
Estimated value: 40000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena ovat automaattiset asiasanoituspalvelut, joita Yleisradio Oy käyttää asiasanoittamaan suomen-, ruotsin- ja englanninkielisten artikkelimuotoisten verkkosisältöjen lisäksi myös muuta tekstimuotoista sisältöä, kuten esimerkiksi radio- ja tv-ohjelmien kuvaustiedot, tv-ohjelmien tekstitysraidat, audioille puheentunnistuksella tuotetut litteraatiot sekä uutisten käsikirjoitukset. Asiasanoitus on tärkeä osa Ylen sisältöjä, sisällöntuotantoa ja asiakkaille tarjottavia palveluja.
Hankinnan kohteena ovat automaattiset asiasanoituspalvelut, joilla tehostetaan ja yhtenäistetään toimittajan tuottamaa sisällönkuvailua, sillä pelkästään manuaalisesti tehtävä asiasanoitus on hidasta ja laatu vaihtelevaa. Automaattisen asiasanoituksen pitää olla tekniseltä toimintavarmuudeltaan ja suorituskyvyltään sellainen, että palvelut pystytään tuottamaan mihin vuorokauden aikaan tahansa jokaiselle tekstille hyvin lyhyellä vasteajalla. Suorituskyvyn pitää säilyä hyvänä myös analysoitavien tekstimassojen lisääntyessä, kun ohjelmien kuvauksia, tekstitystiedostoja, litteraatioita ja/tai käsikirjoituksia aletaan asiasanoittaa. Palveluntarjoajan tulee tarjota hyvä tekninen tuki, reagoida annettuun palautteeseen nopeasti ja kehittää jatkuvasti palveluaan. Ontologian kehittämisen tulee olla aktiivista eikä pelkästään Ylen palautteeseen perustuvaa. Palvelun käytettävyyteen ei saa vaikuttaa se, tuotetaanko palvelu tarjoajan rajapintapalveluna vai Ylelle asennettuna.
Yle seuraa alan teknistä kehitystä ja arvioi kilpailutustarvetta uudelleen vuonna 2020 suhteessa markkinoilla kehittyviin mahdollisuuksiin. Sopimuksen kokonaisarvo on arvio, joka täsmentyy tilattujen toimeksiantojen perusteella. Nykyinen sopimuskumppani Leiki Oy on ollut osa DoubleVerify Inc:tä 28.12.2018 alkaen.
Hankinnasta on tehty aiemmin suorahankintapäätös ja julkaistu EU-kynnysarvon ylittävä suorahankintailmoitus 19.1.2015 Hilma- ja TED-sivustoilla (Hilma-ilmoitus 2015-001143). Aiemmin tehtyyn hankintaan sisältyi myös toimeksiannot verkkopalveluiden sisältösuosituksista, joita ei enää tähän suorahankintailmoitukseen sisälly. Tällä suorahankintailmoituksella asiasanoituspalvelujen hankintaa jatketaan nykyisen sopimustoimittajan kanssa. Hankintalain 40.2 §:n kohdan 2 mukaan hankintayksikkö voi tehdä suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. Yle julkaisi asiasanoitusta koskevan tietopyynnön 12.7.2019 Hilma-sivustolla. Kaikkien tietopyyntöön vastanneiden tahojen kanssa käytiin lisäksi kahdenkeskiset markkinakartoitustapaamiset, joissa käytiin läpi mm. ennakkotehtäväksi annettujen asiasanoitettavien tekstien tulokset. Tehdyn markkinakartoituksen perusteella Ylen tarpeita vastaavaa käyttövalmista palveluratkaisua ei markkinoilla ole vielä tarjolla muilla kuin nykyisellä sopimuskumppanilla. Muiden toimijoiden ratkaisumallien valjastaminen Ylen tarpeisiin vaatisi merkittävää teknistä jatkokehitystä, jotta pystyttäisiin tuottamaan Yle-käsitteistön mukaista asiasanoitusta lähes reaaliaikaisesti, tasalaatuisesti (eri tekstityypit, eri aihepiirit) ja riittävän kattavasti. Tietopyyntöön osallistuneiden palveluntuottajien arvioiden mukaan kehitysprojekti voisi viedä noin 3-12 kuukautta ja vaatia Yleltä huomattavaa rahallista investointia ja työpanosta. Edellä mainituista syistä voidaan katsoa, että hankinnan tekemiselle suorahankintana on olemassa hankintalain 40.2 §:n kohdan 2 mukainen peruste.


Winner: DoubleVerify Inc.
Award value: 40000